text: دراصل مکر سنکرانتی یااترائن وہ روز ہے جب سورج شمال کی طرف اپنا سفر شروع کرتا ہے ، جہاں سے موسم سرما کا اختتام شروع ہو تا ہے ۔ دن بڑے ہونے لگتے ہیں ،آسمان صاف ہوجاتے ہیں اور ہوائیں گرم ہونے لگتی ہیں۔ یہ اظہار تشکر کا تہوار منانے والے لوگ مستقبل کی خوشیوں سے سرشار ہوتے ہیں ۔دراصل یہ تہوار نشاۃ الثانیہ ،باز بحالی اور احیا کا تہوار ہے ۔ سنکرانتی فصلوں کی کٹائی کا بھی تہوار ہے ، جو زندگی اور قوت حیات کی علامت ہے ۔